[Сценарий: “Әниләр бәйрәме”](http://sabyem.ru/?p=4423" \o "Постоянная ссылка на Сценарий: )

**Алып баручы 1.** Хәерле кич, хөрмәтле әниләр!  Бүген без һәрбер кеше өчен әһәмиятле булган көнне билгеләп узарга җыелдык.

**Алып баручы 2.** Бүген без сезнең белән көннең яктылыгы кояшта, күкнең матурлыгы йолдызларда, җир йөзенең гүзәллеге әниләрдә икәнен расларбыз. Ана! Әни! Нинди бөек исем! Дөньяда әниләрдән дә газиз, изге зат юктыр.

**Алып баручы 1.** Әниләр бүгенге көн сезгә багышлана! Бүгенге бәйрәм сезнең барлык борчу мәшәкатьләрегезне оныттырып, яхшы кәеф алып килсен иде.

**Алып баручы 2.**Бәйрәмнәрдә кешеләр бер – берсенә бүләкләр бирергә гадәтләнгән. Без бүген сезгә бүләкне бәйрәм башында ук бирергә булдык….

**Алып баручы 1.** Каршы алыгыз! Иң яхшы бүләк – ул сезнен балаларыгыз!

 Балалар кереп, тезелеп басалар. Балалар шигырь сөйлиләр.

**М.Аделина**: Әнием – син минем бердәнберем,

 Мин бит сине бик тә яратам.

 Синең күзләреңә карыймын да

 Барлык борчуларым таратам.

  Булышсам, ничек шатланасың,

 Бүләк итеп кабул итәсең.

 Килә минем сиңа һәркөн шулай

 Гел шатлыклар бүләк итәсем!

 **Г.Аделина**:Язмыш сынауларында да

 Алар безгә нык терәк.

 Кайгыда да, шатлыкта да

 Алар безгә бик кирәк.

 Шуңа күрә әниләрне

 Кирәк безгә сакларга.

 Аларның ышанычларын

 Һәрвакытта акларга.

**Илмир:** Учларымда кояш минем,

 Күңелемдә гел яз минем,

 Син булганда янәшәмдә,

 Бердәнберем, газиз әнием!

**Айзат:** Һәркемгә дә газиз әни

 Әни сүзе – изге сүз.

 Күпме наз һәм нур сибелә

 Бу гади сүз үлемсез.

**Руслан:** Әниләрнең назы белән

 Без керәбез һәр көнгә

 Кояш кирәк җир йөзенә,

 Әни кирәк һәркемгә.

**Айзилә:** Дөньяда иң яхшы әни,

 Беләсезме, кемнеке?

 Белмәсәгез, үзем әйтәм,

 Ул әни бит – минеке.

  Күмәкләшеп, бергә, дуслар

 Җырлап алыйк, әйдәле.

 Котлы булсын, гөрләп торсын

 Әниләрнең бәйрәме.

 **Алып баручы 2.**Әйе, әни һәрбер кеше өчен дә иң кадерлесе, иң яхшысы, иң матуры, гомумән, иң – иң тормышта әһәмиятлесе.

– Балалар, кайсыгыз әниегезне җир йөзендә иң кадерле кеше дип уйлый, кулыгызны күтәрегез әле. Әлбәттә, барысы да шулай уйлый. Кадерле, әниләр, балаларыгызның җырын бүләк итеп кабул итегез.

**Җыр: «Әниләр бәйрәме».**

**Алып баручы 1.**Ә хәзер, иң кызыгы башлана! Без әниләребезне конкурс программасында катнашырга чакырабыз! Уен булгач бәя бирүче жюри да булырга тиеш, жюри белән ташыштырып китәм – ул без- тәрбиячеләр! Җиңүчегә саллы бүләкләр дә әзерләдек. Уеннарга актив катнашырсыз дип ышанып калабыз.

 **Беренче бирем “Мәкальне тәмамла” дип атала**.Әниләр турында  мәкальләр бик күп, аларны әниләребез белә микән, шуны тикшереп карыйбыз.

Без мәкальнең башын башларбыз, сез ахырын әйтеп бетерерсез.

–        Анам йорты – (алтын бишек)

–         Ана куены - (туннан җылырак)

–        Ата беләк – (ана йөрәк)

–        Ачтан үлсәң дә – (анаңны ташлама)

–

*Магнитофон язмасында: “Мине чыгып алыгыз, мин сезне көтәм”, – дигән тавыш ишетелә.)*

Т:-Тавышны ишеттегезме, балалар? Мин карыйм әле, кем икән анда.

(*Сандык табалар.* *Тәрбияче балаларга сандыкны ачып карарга тәкъдим итә, ләкин сандык ачылмый).*Балалалар, безгә кунакка сандык килгән икән бит, әйдәгез сандыкны ачып карыйк, нәрсәләр бар икән аның эчендә. Нишләптер сандыгыгыз ачылмый.

**Т**:-Балалар, сандык турында матур сүзләр әйтсәк, бәлки сандыгыбыз ачылыр. Ягез әле, балалар, сандык нинди? *( Сандык матур, серле, бизәкле, агачтан эшләнгән).*

Т: Сандык ачылмады бит, балалар. Балалар, сандык турында шигырьләр сөйләсәк, сандыгыбыз ачылыр:

 **Ленара**:Серле сандык, матур сандык,

 Кызыктыра мине күптәннән.

 Әйдә, карыйк, ниләр калган икән

 Истәлеккә безгә үткәннән.

**Айзилә:**Әниебез сандыгында

 Сакланмый ниләр генә.

 Әйдәгез сорыйк үзеннән,

 Ачып күрсәтсен безгә.

 Менә бит, балалар, безнең сандыгыбыз ачылды. Әйдәгез бергәләп карыйк әле, нәрсәләр бар икән бу сандыкта.

**Тәрбияче:** Карагыз әле, балалар, бу алъяпкыч нинди матур. Алъяпкычның күкрәк турысы лалә чәчәге белән, итәк читенә төрле чәчәкләр, яфраклар белән бизәп чиккәннәр. Ә сез алъяпкыч турында шигырьләр беләсезме.

**Х.Алинә:** Ак алъяпкыч челтәрле

 Күкрәкчәсе бизәкле.

 Каплавычы бизәкле,

 Кырыйлатып чигүле.

 Чигүләре бик ямьле.

 **М.Аделина:** Алъяпкычның бизәге

 Әллә кайдан күренә

 Матур лалә чәчәк төшкән

 Бик ошады үземә.

 **«Әйлән – бәйлән» җырлы-уены.**

 Балалар, тагын нәрсәләр бар икән бу сандыкта?

**Тәрбияче:** Карагыз әле, балалар, түбәтәй ничек матур итеп бизәлгән. Түбәсен алтын җеп белән бизәгәннәр. Кырыйларында матур үсемлек бизәкләре урнаштырганнар. Шулай ук түбәтәйне эңҗеләр, төрле төстәге ташлар белән дә бизәгәннәр.

Ә сез, балалар, түбәтәй турында турында шигырьләр беләсезме?

 **Нурислам:**Кәләпүшем, кәләпүш,

 Укалыдыр читләре.

 Шундый матур кәләпүшле

 Малай булдым бит әле.

**Айзат:** Әнием туган көненә

 Бүләк итте түбәтәй.

 Шундый матур түбәтәем

 Үзем кебек бәләкәй.

 Әйдәгез әле, балалар, бераз ял итеп **“Түбәтәй уенын”** уйнап алыйк

 **Алып баручы 2.  Икенче бәйге: “Балаларыбызны беләбезме?”** дип атала.Сезгә сораулар бирелә, җавапны башта балагыз тәрбияченең колагына әйтә, соңыннан сез җавап бирәсез.Сорауларга җаваплар балаларыгыз белән туры килерме, әллә юкмы? Балагызны беләбезме икән? Хәзер тикшереп карарбыз.

 –         Балагыз нинди төс ярата?

–         Нинди кием кияргә ярата?

–         Балагыз кайсы бәйрәмне ярата?

–         Балагыз нәрсә белән шөгыльләнергә ярата?

–         Сезнең пешергән кайсы ризыгызны бигрәк тә яратып ашый?

 Әниләр җавап бирә, аннан соң балаларныкы белән чагыштырыла. Баланы иң яхшы белүче әни билгеләнә.

– Балаларыгыз сезнең өчен дип өйрәнгән шигырьләрен рәхим итеп тыңлагыз.

 **Х.Алинә:**Әни кебек булсам иде! –

 Аның назлы сүзләре.

 Их, яратам әниемне-

 Аның нурлы күзләре.

  Әни кебек булсам иде!

 Гел елмаеп торсам иде.

 Тирә – юньгә, әни кебек.

 Гел нур чәчеп торсам иде!

**З.Камилә:** Мөмкин булса, җыеп  учларыма

 Бирер идем кояш нурларын,

 Әни кеше генә кочагында

 Назлый белә кызын, улларын.

  Мөмкин булса, менеп зәңгәр күккә

 Йолдыз сузар идем кулыңа.

 Әни кеше генә җан сулышын

 Өрә синең гомер юлыңа.

 **Әнвәр:**Җылы наз ул, әнием – синдә  генә,

 Иркә сүзләр- синең телдә генә,

 Матур хисләр, уйлар йөрәгеңдә,

 Изге синең, әнием, теләгең дә!

**Регина:** Әнием минем матур

 Күзләре якты, көләч.

 Шундый күңелле була

 Ул өйгә кайтып кергәч.

**Ленара:** Әни җирдә иң кирәкле кеше.

 Әниләрнең белик кадерен.

 Җил – давыллардан саклап үстерә ул

 Кызганмыйча бөтен гомерен.

 **Хороводлы- җыр: «На горе- то калина».**

 **Алып баручы:**

**Сюприз момент. (Клоуннар)**

(Бим белән Бом килеп керәләр)

 Бим: Бом, карале, монда нинди күп балалар һәм кунаклар җыелган. Әйдә исәнләш.

Бом: Юк, Бим, әйдә син беренче исәнләш.

Бим: Юк, Бом,  син беренче исәнләш.

Бом: Юк, Бим, син исәнләш.

Бим: Исәнмесез, әбиләр һәм бабайлар!

Нәрсә көләсез, әллә дөрес әйтмәдемме?

Бом: Хәзер, хәзер дөреслим.

Исәнмесез, маймыллар һәм кызлар! Әллә мин дә ялгыштыммы?

Бергә: Хәзер менә шарикларыбызны гына борып куйыик та. (Боралар, бер – берсенә карашып)

– Исәнмесез, шук малайлар, матур кызлар һәм хөрмәтле әниләр!

Бом: Сез безне таныдыгызмы?

Бим: Мин – Бим булам!

Бом: Ә мин – Бом булам!

Я, әле, әйтеп карагыз әле. (Балалардан әйттерәләр)

Бим: Балалар, сез нинди бәйрәмгә җыелдыгыз соң?

Балалар: Әниләр бәйрәменә.

Бом: Ә сез әниләрегезне яратасызмы соң?

Бим: Әйдә тикшереп карыйк, әниләренә назлы сүзләрне дөрес әйтәләрме икән?

Бом: Хәзер, мин сезгә сүзләр әйтәм, әнигә әйтә торган матур сүз булса “әйе”, яки “юк” дип җавап бирерсез. Шулай итеп башладык.

Бим: Матурым.

Бом: Кечкенәм.

Бим: Мин сине яратам.

Бом: Балам.

Бим:   Һ.б.

Бом: Булдырдыгыз!

Бим: Э хәзер тиз генә физзарядка ясап алыйк.

Бом: Безнең белән тезел рәткә

Ясыйк бергә физзарядка!

Бим: Кулны куйдык үкчәгә,

Тезләргә һәм жилкәгә.

Ян-якка, билгә,өскә,

Көлми торабыз көчкә.

Ха-ха-ха, хи-хи-хи.

Бом: Без бердәм, без көчле,

Күрегез безнең көчне!

Тыпырдыйбыз. Чәбәклибез,

Елмаябыз һәм көләбез.

Бим: Алабыз бер серләшеп,

Биибез бергәләшеп!

 **Бию башкарыла.**

**Алып баручы: Уен: «Гөл ясау». 4 әни чакырыла. 2 әни күзне бәйләп рәсем ясый, 2 әни ярдәм итә.**

**Әниләр, бик яратып сез гөлләр үстерәсез,**

**Гөл карауның, үстерүнең бик күп серен беләсез.**

**Бар биеге, үрмәлесе, чәчәклк- чәчәксезе,**

**Һәрберсенең үз урыны, өйдә үз гүзәллеге.**

**Тамчы гөле.яран гөле, Декабрист үсә сездә,**

 **Кактусларның бик күп төре, бар бер бәхет гөле дә.**

 **Алып баручы: Әниләребез өченн әзерләнгән биремнәрне дәвам итәбез. Әни сүзе бик ягымлы, затлы, кадерле сүз. Әуңа күрә без бу сүзләрне алтын белән язсак та бик күп булмас.Әйдәгез әле буи ң кадерле сүзне төрле телләрдә әйтеп карыйк.**

**Татарча – Әни, Русча – Мама,**

**Башкортча – Әсәй, Инглизча – Мамми,**

**Французча – Маман, Итальянча – Мамма,**

**Мексиканча, испанча –Мадрэ,**

**Грузинча – Дэда, Нидерландча – Ма,**

**Украинча – Мати, японча – Хаха (үз әниең), Окаа- сан (чит әни),**

**Төррекчә – Ана, Аннежиим,**

**Болгарча – Мамо, Майко, Шведча – Мур.**

**Тәрбияче: Көнгә ничә тапкыр «әни» дибе,**

 **Рәхәт тә соң «әни» диюләр.**

 **Биюләр һәм җырлар бүләк итик,**

 **Бүләк итик матур шигырьләр.**

**Алып баручы:** Бүген сезгә әзерләгән **биремнәр тәмамланды**.. Ә хәзер, әниләр өчен иң кадерле бүләкләрне, бала үз куллары белән ясаган кечкенә генә бүләкләрне зур итеп кабул итеп алыгыз.

 **А.Алинә:**Бәйрәм бүләксез булмый ул.

 Барыгыз да беләсез.

 Безнең ничек тырышканны,

 Хәзер менә күрерсез!

  Нәни кулларым белән мин

 Тик сиңа, диеп кенә.

 Әзерләдем бүләгемне

 Бик зур көч куеп менә.

 **Җыр: «Әниләр вальсы».**

**Алып баручы:** Хөрмәтле әниләр! Балаларыгыз әзерләгән бүгенге  бәйрәмгә килгәнегез өчен, күңелле итеп катнашып утырганыгыз өчен рәхмәт сезгә. Бала өчен җир йөзендә әнидән дә якты, әнидән дә рәхимле, мәхәббәтле , әнидән дә олы җанлы зат юктыр. Балаларыгызга дөньяның рәхәтен, тормышның михнәтен, күңелнең сафлыгын, намусның пакълыгын аңларга өйрәткән өчен. Алар сырхаулап ятканда, күкрәгегезгә кысып, “Җан җимешем, балам”, – дип, чын күңелдән борчылганыгыз өчен рәхмәт сезгә. Сез булмасагыз, алар оясыз кош, моңсыз җыр, җырсыз сандугач кебек булыр иделәр. Аллаһның мең рәхмәте яусын сезгә. Озын гомер, тән сихәте, саулык, күңелегездәге җан җылысының нурын сүндермичә балаларыгызны алга таба да яхшы тәрбия биреп яши алсагыз иде.